Byrettens dom i sag om vold efter straffelovens § 244 blev stadfæstet med den ændring, at tiltalte blev frifundet for påstanden om ubetinget udvisning. Tiltalte blev tildelt en advarsel om udvisning
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Liv og legeme;
Strafferetlige sanktioner og andre foranstaltninger;
Udlændinge;

/

D O M

afsagt den 5. januar 2021 af Vestre Landsrets 15. afdeling (dommerne Olav D.

Larsen, Jens Røn og Anne Toftdahl (kst.) med domsmænd) i ankesag

V.L. S – 1123 – 20

Anklagemyndigheden

mod

Tiltalte

født Dato

(advokat Ole Steen Christensen, Hammel)

Retten i Randers har den 25. maj 2020 afsagt dom i 1. instans (rettens nr. 4-
4324/2018).

Påstande mv.

Tiltalte, har påstået formildelse, navnlig således at der ikke sker udvisning.

Anklagemyndigheden har påstået skærpelse, navnlig således at indrejseforbuddet

fastsæt-tes til 6 år, jf. nu udlændingelovens § 32, stk. 4, nr. 5.

Tiltalte har ikke været personligt til stede under ankesagens behandling.

Landsrettens begrundelse og resultat

Landsretten tiltræder med samme begrundelse, som byretten har anført, at straffen er

fast-sat til fængsel i 60 dage, og at der ikke er grundlag for at gøre straffen betinget.



/

- 2 -

Det tiltrædes, at betingelserne for udvisning i medfør af udlændingelovens § 24, nr. 1,

jf. § 22, nr. 6, og § 24, nr. 2, er opfyldt. Da tiltalte er svensk statsborger og dermed

EU-statsborger, kan udvisning kun ske, hvis det vil være i overensstemmelse med de

princip-per, der efter EU-retten gælder for begrænsning af retten til fri bevægelighed,

jf. udlændin-gelovens § 26 b. Efter opholdsdirektivets artikel 27, stk. 1, kan

medlemsstaterne begrænse den frie bevægelighed og ophold for en unionsborger af

hensyn til bl.a. den offentlige or-den og sikkerhed. Efter artikel 27, stk. 2, skal

foranstaltninger truffet af hensyn til den of-fentlige orden eller sikkerhed være i

overensstemmelse med proportionalitetsprincippet og kan udelukkende begrundes i

vedkommendes personlige adfærd, der skal udgøre en reel, umiddelbar og

tilstrækkelig alvorlig trussel, der berører en grundlæggende samfundsinte-resse.

Tiltalte har siden 2016 opholdt sig i Danmark. Tiltalte er ikke tidligere straffet, og der

er ikke oplysninger om, at han har begået ny kriminalitet efter forholdet omfattet af

denne sag. Det enkeltstående voldsforhold fra august 2018 er begået i forbindelse

med, at der nogle uger forinden havde været en uoverensstemmelse mellem tiltalte og

Forurettede, som førte til, at Forurettede via Messenger sendte en undskyldning til

tiltalte. Efter en samlet vurdering finder landsretten herefter, at der – uan-set

oplysningerne om tiltaltes personlige forhold – ikke er fornødent grundlag for at anse

tiltaltes adfærd for at udgøre en reel, umiddelbar og tilstrækkelig alvorlig trussel, der

berø-rer en grundlæggende samfundsinteresse, jf. opholdsdirektivets artikel 27, stk.

2, 2. led.   

Landsretten frifinder derfor tiltalte for påstanden om ubetinget udvisning, jf.

udlændinge-lovens § 26 b. Tiltalte tildeles i stedet efter udlændingelovens § 24 b, stk.

1, en advarsel om udvisning.   

Med den anførte ændring stadfæster landsretten dommen.

T h i  k e n d e s  f o r  r e t:

Byrettens dom stadfæstes med den ændring, at tiltalte frifindes for påstanden om

ubetinget udvisning.

Tiltalte tildeles en advarsel om udvisning.   



/

- 3 -

Statskassen skal betale sagens omkostninger for landsretten.

Olav D. Larsen
Jens Røn

Anne
Toftdahl

(kst.)



/